HUMAN ทะยานแรง! 10 วันวิ่งแล้ว 39% โบรกฯชูหุ้นเติบโตตามกระแสโลก-ซื้อเป้าสูง 10.90 บ.
HUMAN ทะยานแรง! 10 วันวิ่งแล้ว 39% โบรกฯชูหุ้นเติบโตตามกระแสโลก-ซื้อเป้าสูง 10.90 บ.
HUMAN ทะยานแรง! 10 วันวิ่งแล้ว 39% โบรกฯชูหุ้นเติบโตตามกระแสโลก-ซื้อเป้าสูง 10.90 บ.
13 มิ.ย. 2562

ผู้สื่อข่าวรายงานว่า บริษัท ฮิวแมนิก้า จำกัด (มหาชน) หรือ HUMAN ณ เวลา 11.53 น. อยู่ที่ระดับ 8.05 บาท บวก 0.35 บาท หรือ 4.55% ด้วยมูลค่าซื้อขาย 19.75 ล้านบาท ราคาหุ้นทะยานแรงโดยนับตั้งแต่หุ้นยืนที่ระดับ 5.80 บาท เมื่อวันที่ 29 พ.ค.62จนถึงล่าสุดหุ้นปรับตัวขึ้นแล้ว 38.79%

บล.ดีบีเอส วิคเคอร์ ระบุว่า กลยุทธ์การลงทุนหุ้นที่เกี่ยวกับการบริโภค:เลือกซื้อหุ้นที่เติบโตได้ตามกระแสโลก ในเชิงกลยุทธ์การลงทุน แนะนำเลือกซื้อหุ้นในกลุ่มอุปโภคบริโภคที่สามารถเติบโตได้ตามกระแสโลกที่เปลี่ยนแปลงไป เช่น เกี่ยวกับการค้าปลีกสมัยใหม่, เกี่ยวกับสินค้าไอทีและเทคโนโลยี, เกี่ยวกับบริการ Digital Platform, เกี่ยวกับยา เวชภัณฑ์ สินค้าเพื่อสุขภาพ, เกี่ยวกับบริการด้านสาธารณสุขและสุขภาพ เป็นต้น
หุ้นที่โดดเด่นในกลุ่มดังกล่าวข้างต้น เป็น CPALL (ราคาพื้นฐาน 81 บาท), COM7 (ราคาพื้นฐาน 23.50 บาท), HUMAN (ราคาพื้นฐาน 10.90 บาท), SYNEX (ราคาพื้นฐาน 14.55 บาท), MEGA (Not Rated) เป็นต้น
อนึ่งกลุ่มบริษัท HUMAN ประกอบธุรกิจเป็นผู้พัฒนาซอฟต์แวร์เพื่อจำหน่ายและให้บริการติดตั้งซอฟต์แวร์ระบบบริหารงานทรัพยากรบุคคลและทรัพยากรองค์กร รวมทั้งให้บริการจัดทำเงินเดือนและจัดทำบัญชี